غلام حسین ذو الفقار

پروفیسر ڈاکٹر غلام حسین ذو الفقار (پیدائش: 15 اگست، 1924ء - وفات: 13 جون، 2007ء) پاکستان سے تعلق رکھنے والے اردو کے ممتاز محقق، نقاد، مؤرخ، ماہرِ اقبالیات، ماہرِ تعلیم اور جامعہ پنجاب میں شعبۂ اردو کے صدر تھے۔

 حالات زندگی 
ڈاکٹر غلام حسین ذو الفقار 15 اگست، 1924ء کو بٹالہ، ضلع گرداسپور، برطانوی ہندوستان میں پیدا ہوئے۔ڈاکٹر غلام حسین ذو الفقار، بائیو ببلوگرافی ڈاٹ کام، پاکستانعقیل عباس جعفری، پاکستان کرونیکل، ورثہ / فضلی سنز، کراچی، 2010ء، ص 989 انھوں نے میٹرک کا امتحان مسلم ہائی اسکول بٹالہ سے 1941ء میں فرسٹ ڈویژن میں پاس کیا۔ ایف اے کی تعلیم کے لیے ایم اے او کالج امرتسر میں داخلہ لیا جہاں پرنسپل ڈاکٹر ایم ڈی تاثیر اور اساتذہ میں فیض احمد فیض، کرامت حسن جعفری اور عظیم الدین احمد اور مہر ادریس شامل تھے۔ کالج کے ابتدائی چہند مہینوں میں ہی مالی مشکلات کے سبب تعلیم کو چھوڑ کر محکمہ ریلوے کی ملازمت اختیار کرنے پڑی۔ انھوں نے اس دوران مسلم لیگ نیشنل گارڈز سے تعلق قائم کر لیا۔</ref>ایم آر شاہد، لاہور میں مدفون مشاہیر (جلد دوم)، الفیصل ناشران و تاجرانِ کتب، لاہور، جون 2008ء، ص 97 تقسیم ہند کے بعد جب فسادات شروع ہو گئے تو 27 اگست، 1947ء میں وہ خاندان کے ساتھ ہجرت کر کے لاہور آ گئے اور لاہور میں اپنی تعلیم کو جاری رکھا۔ پہلے ادیب فاضل کا امتحان پاس کیا اور پھر بی اے کیا۔ پنجاب یونیورسٹی سے ایم اے (اردو) اور بعد ازاں ڈاکٹر سید محمد عبداللہ کی نگرانی میں اُردو شاعری کا سیاسی اور سماجی پسِ منظر کے عنوان سے مقالہ لکھ کر پی ایچ ڈی کی سند حاصل کی۔ وہ طویل عرصے تک تدریس کے شعبے سے وابستہ رہے۔ پنجاب یونیورسٹی میں صدر شعبۂ اردو کے عہدے اور استنبول یونیورسٹی میں اردو چئیر پر فائز رہے۔ اس کے علاوہ وہ بزمِ اقبال لاہور کے ناظم بھی رہے ا ور اپنی وفات تک اس کے سہ ماہی مجلے اقبال کے مدیر بھی ہے۔

 ادبی خدمات 
ڈاکٹر غلام حسین ذو الفقار ماہرِ اقبالیات، مؤرخ، نقاد، غالب شناس اور محقق ہیں۔ اقبالیات کے حوالے سے ان کا کام سند تسلیم کیا جاتا ہے۔ ان کی تصانیف میں محاسن خطوط غالب، شاہ حاتم : حالات و کلام، جگر لخت لخت (خود نوشت سوانح عمری)، مولانا ظفر علی خاں - حیات، خدمات و آثار، اُردو شاعری کا سیاسی اور سماجی پسِ منظر، گاندھی : لسان العصر کی نظر میں، قومی زبان کے بارے میں اہم دستاویزات، سرگزشتِ اقبال: ایک محاکمہ، اقبال کا ذہنی و فکری ارتقا، اعلامِ خطباتِ اقبال، بیادِ اقبال، سرگزشتِ اقبال: ایک محاکمہ اور اقبال- ایک مطالعہ  کے نام سر فہرست ہیں۔

 تصانیف 
 پاکستان تصور سے حقیقت تک
 جلیانوالہ باغ کا قتلِ عام اور مظالمِ پنجاب
 تحریکِ خلافت 1924ء - 1919ء
 پنجاب تحقیق کی روشنی میں
 گاندھی : لسان العصر کی نظر میں
 اُردو شاعری کا سیاسی اور سماجی پسِ منظر (پی ایچ ڈی مقالہ)
 مولانا ظفر علی خاں - حیات، خدمات و آثار
 مضامین سرسید
 خیالاتِ آزاد
 محاسن خطوط غالب
 شاہ حاتم - حالات و کلام
 بزمِ اکبر سے بزمِ اقبال تک
 سرگزشتِ اقبال: ایک محاکمہ
 بیادِ اقبال
 اکبر اور اقبال
 اکبر اور اقبال: نئے تناظر میں
 اقبال کا ذہنی و فکری ارتقا
 اعلامِ خطباتِ اقبال
 اقبال- ایک مطالعہ
 قومی زبان کے بارے میں اہم دستاویزات (جلد اول، حصہ اول)
 قومی زبان کے بارے میں اہم دستاویزات (جلد دوم، حصہ اول)
 دیوان زادہ
 اقبال کا ذہنی ارتقا

 وفات 
ڈاکٹر غلام حسین ذو الفقار 13 جون 2007ء کو لاہور، پاکستان میں وفات پاگئے اور پنجاب یونیورسٹی نیو کیمپس کے قبرستان میں سپردِ خاک ہوئے۔۔

 حوالہ جات 

زمرہ:1924ء کی پیدائشیں
زمرہ:2007ء کی وفیات
زمرہ:اردو ادبی ناقد
زمرہ:اردو تنقید نگار
زمرہ:اردو سوانح نگار
زمرہ:اردو محققین
زمرہ:پاکستانی ادبی نقاد
زمرہ:پاکستانی ماہرین تعلیم
زمرہ:پاکستانی مسلم شخصیات
زمرہ:پاکستانی مورخین
زمرہ:لاہور کے مصنفین
زمرہ:ماہرین اقبالیات